Josif Brodskij

**Josif Brodskij** (russisk **Iosif Aleksandrovitsj Brodskij**, mer kjent som **Joseph Brodsky**; født 24. mai 1940 i Leningrad, død 28. januar 1996 i New York) var en russisk-amerikansk lyriker som fikk Nobelprisen i litteratur i 1987 *«for eit altomfattande forfattarskap, gjennomsyra av tankeklårleik og poetisk intensitet»*.

## Liv og virke
### Bakgrunn
Joseph Brodsky ble født av jødiske foreldre i Leningrad og vokste opp der. Han var enebarn av intellektuelle foreldre. Faren var fotograf, og under krigen gjorde han tjeneste ved fronten som fotograf. Etter krigen var han kaptein i marinen. Moren Marija Moissejevna Wolpert arbeidet under krigen som tolk, ved å oversette informasjoner fra krigsfanger. Etter krigen var hun ansatt som bokholder.

Joseph Brodsky var oppkalt etter Josef Stalin. Han gikk på den tidligere *[[Annenschule]]* og forlot den etter niendeklassen, som 15-åring, og kalte dette hans første frie viljesakt. Deretter arbeidet han blant annet som freser, laboratorumsarbeider, fabrikkarbeider, sykehusansatt og som deltaker på geologiske ekspedisjoner i perioden 1957 til 1960 og som gjorde ham kjent med store deler av Sovjetunionen. Ved selvstudium lærte han seg polsk og engelsk.

### Forfatter
Han skrev sine første dikt på slutten av 1950-årene. Han arbeidet også med oversettelse av utenlandske dikt. Han fikk offentliggjort både egne og oversatte dikt fra 1960 og fremover.

I november 1963 kom det en artikkel i en Leningrad-avis en artikkel hvori Brodsky ikke bare ble beskyldt for parasittisme, men der det også ble hevdet at han hadde planlagt å kapre et fly for å slik komme seg til utlandet. Etterpå ble han i 1964 dømt til fem års tvangsarbeid for «parasittisme». Men han ble løslatt allerede etter atten måneder fra det arbeidleirstedet i området ved Arkhangelsk der var.

Den 5. juni 1972 ble Brodsky fratatt statsborgerrettighetene i Sovjetunionen, fratatt alle sine manuskripter og satt på et fly til Wien. Der ankom han med sin koffert og 50 dollar i lommen. Han ble invaretatt av den amerikanske dikteren W.H. Auden, som tilbragte somrene i Kirchstetten og allerede var kjent med og beundret Brodskys lyrikk fra Leningrad. Ved hans kjelp kom Brodsky til USA.

I 1977 fikk Brodsky amerikansk statsborgerskap. Sine dikt skrev han fortsatt - med noen få unntak - på russisk, men han skrev en rekke essays på engelsk. I 1981 var han MacArthur Fellow. Han ble i 1976 medlem av American Academy of Arts and Sciences og fra 1979 av American Academy of Arts and Letters. Han var med på å grunnlegge Association of Literary Scholars, Critics, and Writers. I 1987 mottok Brodsky Nobelprisen for litteratur.

Selv om hans dikt nå kunne offentliggjøres i Sovjetunionen, ønsket han seg ikke tilbake dit. I 1996 døde Brodsky i New York City. Han ble begravet på kirkegårdsøya San Michele i Venezialagunen.

## Verk på norsk og dansk
* *Gladiatorene*, 1975, 64 sider. Omdikting og innledning av Ivar Magnus Ravnum. ISBN 82-560-0002-3
* *Reisen til Istanbul*, Solums smale serie 1988, 82 sider. ISBN 82-560-0533-5
* *Demokrati!*, skuespill i en akt, Solum smale serie 1992, 65 sider. Oversatt fra russisk og engelsk av Ivar Magnus Ravnum. ISBN 82-560-0801-6
* *En femkopek av gull*, utvalgte dikt. Oslo, Cappelen, 53 sider. Oversatt fra russisk og innledning av Erik Egeberg. ISBN 82-02-11881-6
* *Vannmerke: en bok om Venezia*, Oslo, Aventura 1993, 93 sider. Til norsk ved Håvard Rem. ISBN 82-588-0972-5
* *Hvordan lese en bok*, essays. Oslo, Aventura 1997, 244 sider. Oversatt av Jo Ørjasæter. 82-588-1251-3
* *Livet i grålys: Stor elegi til John Donne og dikt fra 1972-1988*, Oslo, Solum 1988, 75 sider. Oversatt av Ivar Magnus Ravnum
* *Erindringer fra Leningrad*, essays. København, Lindhardt og Ringhof, 1988. Oversatt til dansk av Birgitte Brix og Tim Kane. ISBN 8775609401

## Referanser


## Eksterne lenker
* 
* 
* 
* 
*  Lydklipp fra diktopplesning av diktet ''A Season'' av Joseph Brodsky. Diktet er oversatt fra russisk av Mark Strand.
*  Josif Aleksandrovitsj Brodskij hos Store norske leksikon